**М+С ХИДРАВЛИК АД**

ПРИЛОЖЕНИЕ

СЧЕТОВОДНА ПОЛИТИКА И ОБЯСНИТЕЛНИ БЕЛЕЖКИ

към междинен финансов отчет за първо шестмесечие на 2017 година

(на консолидирана база)

**ИНФОРМАЦИЯ ЗА ДРУЖЕСТВОТО**

**Създаване, собственост и управление**

„М+С ХИДРАВЛИК” АД гр. Казанлък е правоприемник на дружество „М + С ХИДРАВЛИК” ЕАД гр. Казанлък и преобразуването е регистрирано с решение № 2379/30.07.1997 година на Старозагорски окръжен съд. Дружеството е със седалище и адрес на управление гр. Казанлък, ул. ”Козлодуй” №68 и е вписано в търговския регистър на фирмите.

Регистрираният основен капитал на дружеството е разпределен в 39 055 200 броя акции с номинал за акция един лев. Държател на акциите е „Централен депозитар” АД гр. София. Най –големите акционери на дружеството са: „СТАРА ПЛАНИНА ХОЛД” АД гр. София с 30,91%; „М+С 97” АД гр. Казанлък с 24,10% и ХОЛДИНГ „ИНДУСТРИАЛЕН КАПИТАЛ” с 22,37% от акционерния капитал. Към 30.06.2017 година Дружеството притежава 12 000 броя собствени акции.

Дружеството се управлява от Съвет на директорите в състав: Димитър Богомилов Тановски, Иван Делчев Делчев, Стоил Стоянов Колев, „Велев Инвест" ООД, представлявано от Васил Георгиев Велев, „Лома” ЕООД, представлявано от Евгений Василев Узунов, „Манг” ООД, представлявано от Милко Ангелов Ангелов.

Дружеството има предмет на дейност: производство, ремонт и търговия с хидравлични изделия и системи.

**Счетоводна политика**

Финансовият отчет на “М + С ХИДРАВЛИК” АД гр. Казанлък е изготвен в съответствие с Международните стандарти за финансово отчитане.

Отчитането и представянето на инвестициите в дъщерни предприятия се извършва според разпоредбите и изискванията на МСС 27 “Консолидирани и индивидуални финансови отчети”.

При класифицирането на дадено предприятие като дъщерно, „М+С ХИДРАВЛИК” АД прилага критерия да притежава повече от 50 на сто от акциите или дяловете от капитала с право на глас.

В настоящия консолидиран отчет участват дъщерните предприятия „Lifam Hidravlika” doo Република Сърбия, което е придобито през последното тримесечие на 2012 година и “M+S Hydraulic power transmission” GmbH Германия, придобито през четвъртото тримесечие на 2014 година.

След учредяването на дружествата „М+С ХИДРАВЛИК” АД е направило допълнителна парична вноска в капитала на „Lifam Hidravlika” doo в размер на 2 060 хил. евро и допълнителна парична вноска в капитала на “M+S Hydraulic power transmission” GmbH в размер на 300 хил. евро.

Съгласно изискванията на МСС 27 Консолидирани и индивидуални финансови отчети даваме следната пояснителна информация:

1. Текущите финансови отчети на предприятията от групата са консолидирани с текущия финансов отчет на предприятието майка към една и съща дата – 30.06.2017 г.

2. Инвестициите в предприятията от групата са отчетени и представени по метода цена на придобиване в индивидуалния отчет на „М+С ХИДРАВЛИК” АД.

3. Обединяването на финансовите отчети на предприятията от групата и самостоятелния отчет на предприятието майка е извършено ред по ред за активите, пасивите, собствения капитал, приходите и разходите.

4. Елиминирани са дяловете от собствения капитал на предприятията от групата, притежавани от предприятието майка с отчетната стойност на съучастието по отношение на:

1. основен капитал;
2. резерви;
3. натрупана печалба/загуба.

5. Консолидираната печалба на групата е в размер на 7 561 хил. лв.

6. В консолидирания отчет за финансовото състояние сумата малцинствено участие възлиза на (135) хил. лв.

7. В консолидирания отчет за всеобхватния доход в групата “Печалба” сумата, непринадлежаща на групата, е посочена отделно и възлиза на (5) хил. лв.

8. През периода „М+С Хидравлик” АД е продало на „Lifam Hidravlika” doo стоки на обща стойност 66 хил. лева. и закупени от „Lifam Hidravlika” doo стоки на стойност 481 хил. лева.

През периода М+С Хидравлик АД е продало на “M+S Hydraulic power transmission” GmbH стоки на обща стойност 2 180 хил. лева.

Съставител: Прокурист:

М. Маринов В. Спасов